《送迁客二首》
唐代·于鹄

得罪谁人送，来时不到家。白头无侍子，多病向天涯。

莽苍凌江无，黄昏见塞花。如今贾谊赋，不漫说长沙。

流人何处去，万里向江州。孤驿瘴烟重，行人巴草秋。

上帆南去远，送雁北看愁。遍问炎方客，无人得白头。

作者简介：于鹄，大历、贞元间诗人也。隐居汉阳，尝为诸府从事。其诗语言朴实生动，清新可人；题材方面多描写隐逸生活，宣扬禅心道风的作品。代表作有《巴女谣》、《江南曲》、《题邻居》、《塞上曲》、《悼孩子》、《长安游》、《惜花 》、《南溪书斋》、《题美人》等，其中以《巴女谣》和《江南曲》两首诗流传最广。